

**ประกาศองค์การบริหารส่วนตำบลนนทรี**

**เรื่อง ประมูลจ้างโครงการซ่อมสร้างถนนลาดยางสายสุวรรณศร – หนองข่า ด้วยระบบอิเล็กทรอนิกส์**

**...........................................................**

 ด้วยองค์การบริหารส่วนตำบลนนทรี อำเภอกบินทร์บุรี จังหวัดปราจีนบุรี มีความประสงค์จะทำการจัดจ้างโดยการประมูลจ้างด้วยระบบอิเล็กทรอนิกส์ โครงการซ่อมสร้างถนนลาดยางสายทางสุวรรณศร – หนองข่าแบบ Asphaltic Concrete หนา 0.05 เมตร ระยะทาง 1,350 กิโลเมตร ตามแบบมาตรฐานกรมทางหลวงชนบท

 **ราคากลางของงานก่อสร้างในการประมูลจ้างด้วยระบบอิเล็กทรอนิกส์ เป็นเงิน 2,880,000.- บาท (สองล้านแปดแสนแปดหมื่นบาทถ้วน)**

 **ผู้เสนอราคาจะต้องมีคุณสมบัติดังต่อไปนี้**

 1.ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

 2.ผู้ประสงค์จะเสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ และได้เวียนชื่อแล้ว หรือไม่เป็นผู้ได้รับผลการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 3.ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริหารตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการประมูลจ้างด้วยระบบอิเล็กทรอนิกส์

 4.ผู้ประสงค์จะเสนอราคาต้องไม่เป็นผู้ได้รับสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์เสนอราคา ได้มีคำสั่งให้สละสิทธิ์ความคุ้มกันเช่นว่านั้น

 5.ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของหน่วยการบริหารราชการส่วนท้องถิ่น

 6.ผู้ประสงค์จะเสนอราคาต้องเป็นบุคคลหรือนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า 1,440,000.- บาท (หนึ่งล้านสี่แสนสี่หมื่นบาทถ้วน) ทั้งนี้ผลงานดังกล่าวต้องเป็นผลงานสัญญาฉบับเดียว และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นที่กฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือ หน่วยงานเอกชนที่องค์การบริหารส่วนตำบลเชื่อถือ

 7.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 8. บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e – Government : e - GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็ปไซต์ศูนย์ข้อมูลจัดซื้อจัดจ้างภาครัฐ /9.คู่สัญญาต้องรับ...

- 2 -

 9. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

 กำหนดดูสถานที่ก่อสร้าง ในวันที่ 26 เดือน มิถุนายน พ.ศ. 2560 เวลา 10.00 ณ สถานที่ดำเนินการ (สายสุวรรณศร – หนองข่า) ตำบลนนทรี อำเภอกบินทร์บุรี จังหวัดปราจีนบุรี

 กำหนดยื่นเอกสารประมูลจ้างด้วยระบบอิเล็กทรอนิกส์ ในวันที่ 7 เดือน กรกฎาคม พ.ศ.2560 ระหว่างเวลา 10.00 น. ถึง 12.00 น. ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ ณ ที่ว่าการอำเภอกบินทร์บุรี (ชั้น 2) และประกาศรายชื่อผู้มิสิทธิได้รับการคัดเลือกให้เข้าเสนอราคาในวันที่ 12 เดือน กรกฎาคม พ.ศ. 2560 เวลา 10.00 น. เป็นต้นไป

 กำหนดวันประมูลจ้างด้วยระบบอิเล็กทรอนิกส์ ในวันที่ 20 เดือน กรกฎาคม พ.ศ. 2560 เวลา 10.00-10.30 น.

 ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ เลขที่ 2/2560 ในราคาชุดละ 2,800.- บาท (สองพันแปดร้อยบาทถ้วน) ได้ที่กองคลังองค์การบริหารส่วนตำบลนนทรี ระหว่างวันที่ 21 เดือน มิถุนายน พ.ศ.2560 ถึงวันที่ 29 มิถุนายน พ.ศ. 2560 ดูรายละเอียดได้ที่เว็บไซต์ www.Gprocurement.go.th หรือ [www.nontree.go.th](http://www.nontree.go.th) หรือสอบถามทางโทรศัพท์หมายเลข 037-205044 ในวันและเวลาราชการ

 ประกาศ ณ วันที่ 21 เดือน มิถุนายน พ.ศ. 2560

 ประเสริฐ แววนำ

 ( นายประเสริฐ แววนำ )

 นายกองค์การบริหารส่วนตำบลนนทรี